Strielčiukai

Strielčiukai – rytinė Vilniaus miesto dalis, esanti kairiajame Vilnios krante, į pietryčius nuo Naujosios Vilnios. 

 Geografija 
Vakaruose ribojasi su Aukštuoju Pavilniu, pietuose – su Rokantiškių kaimu (skiria Juodšilių–Kyviškių geležinkelio linija), pietryčiuose – su Grigaičių gyvenviete, rytuose laukai skiria nuo Naujosios Vilnios. Iš šiaurės ir rytų Strielčiukus supa Pavilnių regioninio parko miškai.


Šiauriau pagrindinio kelio išlikęs senasis gatvinis kaimas, Strielčiukų kapinės. Aplinkui, ypač buvusio kolūkio teritorijoje, būdingos nausėdijos, nuo XXI a. pradžios rajonas sparčiai plečiasi. Įrengtos pirmosios Lietuvoje teritoriškai uždaros bendruomenėshttps://gamtostyrimai.lt/wp-content/uploads/2022/06/306_eaa4587f78c44c3f6f73fe993bbfca5b.pdf. Dalis apleistų dirbamųjų laukų apžėlė medžiais. Dauguma gatvių pavadintos Lietuvos Nepriklausomybės Akto signatarų, kitų žymesnių tarpukario lietuvių vardais. Aplink Džiaugsmo, S. Lozoraičio, J. Urbšio gatves išlikusios senos medžių alėjos. Šiaurės vakaruose prieina Žaliakalnio parkas, stūkso Rokantiškių kalva.

 Istorija 
Gyvenvietės pavadinimas susijęs su netoliese esančia Rokantiškių piliaviete, kurios sargai, vadinami strielčiukais, gyveno šioje vietovėje.https://nesedeknamuose.lt/pazintiniai-takai/strielciuku-zygtakis/

1905 m. Mickūnų valsčiaus Strielčiukų kaime ir miško kvartale gyveno 81 žmogus., 1931 m. – 119 gyventojų.

 Susisiekimas 
Strielčiukus aptarnauja 31 maršruto autobusai bei 122 maršruto mikroautobusai (stotelės Strielčiukai, Alėja).

 Šaltiniai 

Kategorija:Vilniaus miesto dalys